Bumbusi

Bumbusi er et zimbabwisk arkeologisk funnsted omgitt av Hwange nasjonalpark i det vestlige Zimbabwe. Det ligger vanskelig til og er derfor ikke meget besøkt.

Ruinene på stedet minner i mindre skala om hva man kan se på andre arkeologiske funnsteder i området, og står i samme kulturtradisjon som Store Zimbabwe. 

Bumbusi National Monument består av store steinvegger, ramper, plattformer og bostedsrester. Dets hovedstrukturer stammer fra 1700- og 1800-tallet. Utgravinger foretatt i år 2000 avdekket gulvene i atten av de opprinnelige bygningene.

Stedet ble utropt til nasjonalmonument i 1946. I 2008 ble det oppført på World Monuments Watch List of 100 of Most Endangered Sites av World Monuments Fund, på grunn av en risiko som villdyr fra det omliggende naturreservatet utgjorde for sandsteinsveggene.

Referanser

Arkeologiske steder i Zimbabwe
Matabeleland North